Diari Oficial de la Generalitat Valenciana


Sumari del DOGV 8851, del 07-07-2020 (2020/5276)

ACORD de 3 de juliol de 2020, del Consell, pel qual s'autoritza incrementar el límit per a comprometre despeses plurianuals a càrrec del capítol 2 del programa 421.70, Infraestructures educatives, de la Conselleria d'Educació, Cultura i Esport (VL 09.003/20-015).
-----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8851

Data del DOGV
:   07-07-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/5276


Data del document
:   03-07-2020

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 3 de juliol de 2020, del Consell, pel qual s'autoritza incrementar el límit per a comprometre despeses plurianuals a càrrec del capítol 2 del programa 421.70, Infraestructures educatives, de la Conselleria d'Educació, Cultura i Esport (VL 09.003/20-015). [2020/5276]  
Per mitjà de l'Acord de 30 d'abril de 2020, del Consell, es va incrementar el límit per a comprometre despeses plurianuals a càrrec del capítol 2 del programa 421.70, Infraestructures educatives, en les anualitats 2021 i 2022, prenent en consideració els compromisos plurianuals derivats dels contractes que es van formalitzar en 2019 amb diferents empreses a través d'un acord marc, així com els derivats dels procediments de contractacions individuals que es convoquen en aplicació del que es preveu en la clàusula 1 d'aquest i de la pròrroga de l'expedient CNMY17/CD00D/37, relatiu al lot 1 de les províncies de Castelló i València i lot 2 de la província d'Alacant, fins al 31 de gener de 2022. Addicionalment, està previst iniciar contractes per obres, altres contractes a realitzar per a atendre necessitats d'escolarització i la substitució d'aules prefabricades instal·lades inicialment per CIEGSA. Per tot això, la Conselleria d'Educació, Cultura i Esport planteja la necessitat de tornar a ampliar el límit quantitatiu per a assumir compromisos de despesa pluriennal en les anualitats 2021 i 2022 a càrrec del capítol 2 del programa 421.70, Infraestructures educatives.  
A aquest efecte i en virtut del que es disposa en l'article 40.4 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, a proposta del conseller d'Hisenda i Model Econòmic, el Consell, prèvia deliberació, en la reunió de 3 de juliol de 2020,  
  
  
ACORDA  
  
Autoritzar l'ampliació del límit quantitatiu que fixa l'article 40 de la Llei 1/2015, per a assumir compromisos de despesa per als exercicis 2021 i 2022 a càrrec del capítol 2 del programa 421.70, d'acord amb el detall següent:  
  
Anualitat Límit actual Límit modificat  
2021 6.030.588,00 8.030.588,00  
2022 5.140.504,00 6.640.504,00  
  
  
València, 3 de juliol de 2020  
  
La consellera secretària del Consell,  
MÓNICA OLTRA JARQUE